Só beskerm jy jouself teen die son – ook in die winterFoto: Pixabay.com Vergeet van ontwerpersandale en modieuse strandsakke. Enige vakansieganger wat al gebrand het in die Afrika-son, weet sonbeskermingsroom is ‘n verpligtebykomstigheid vir somer is. Maar die meeste mense besef egter nie jy moet jouself ook in die winter beskerm nie, veral as jy baie buite is. Shari Lipner, dermatoloog by Weill Cornell Medicine en die NewYork-Presbyterian-hospitaal, sê jy moet eintlik daagliks sonskerm gebruik. “Dis nie slegs vir vakansies, die strand, sonnige dae of somer nie,” benadruk Lipner. Sonbeskermingsroom moet inderdaad ŉ elke-dag-bykomstigheid wees. Maar watter sonbeskermingsroom? Lipner sê jou sonbeskermingsroom se sonbeskermingsfaktor (SBF) dui aan hoeveel beskerming dit teen die son bied. Sy sê SBF is egter nie die enigste ding om oor bekommerd te wees nie: “SBF meet slegs ŉ sonbeskermingsroom se vermoë om UVB-strale te blok.” Wetenskaplikes was altyd onder die indruk UVB-strale is die enigste sonstrale wat bydra tot velkanker, maar dit het aan die lig gekom UVA-strale – die strale wat geassosieer word met sonbrand – ook gevaarlik is. Hierdie strale is minder intens, maar baie meer algemeen en dring dieper in die vel in. Wees dus op die uitkyk vir ŉ sonbeskermingsroom wat ŉ “breë spektrum”-beskerming bied sodat jy nie kwesbaar is vir UVA-strale nie. En hoe gemaak met al die half-leë bottels wat in jou huis rondlê? Lipner sê jy moenie dit meng nie. “Mense dink jy kan SBF 15 en SBF 30 meng en dan SBF 45 kry, wat min of meer sin maak, maar nie as jy na die wetenskap daaragter kyk nie,” verduidelik sy. Om die SBF van ŉ sonbeskermingsroom-mengsel te bepaal, moet jy die aktiewe bestanddeel meet en ŉ hele paar berekeninge doen. Indien jy sonbeskermingsroom meng, is die maksimum SBF wat jy sal kry, die hoogste uit die twee waarmee jy begin het. “En jy sal dit waarskynlik verdun,” voeg Lipner by. Indien die twee sonbeskermingsrome verskillende aktiewe bestanddele bevat om jou teen die son te beskerm, kan dit teen mekaar werk. Die meeste mense gebruik ook net nie genoeg nie en daarom bied dit meer beskerming as jy sonbeskermingroom gebruik met ŉ hoër SBF. Lees meer hier.